Samantha Power

**Samantha Jane Power** (født 1970) er en irskfødt amerikansk jurist, journalist og diplomat som fra 1. juni 2025 er professor ved Harvard Kennedy School og Harvard Law School. Før hun begynte i politikk under Barack Obama var hun professor ved Harvard og leder av Carr Center for Human Rights Policy der; hun foreleste da om utenrikspolitikk, menneskeretter og ekstremisme.

## Bakgrunn

Power ble født 21. september 1970 i London og bodde med familien i Dublin til hun var 9 år gammel, da hun flyttet med moren og hennes nye ektemann til Pittsburgh, USA. Hun strevde med å legge av seg den irske aksenten. Hun tilbragte sommerferiene i Irland. Power tilbragte barneårene i Dublin og flyttet med moren til USA i 1979. Hun ble amerikansk statsborger i 1993.

Hun giftet seg i 2008 med Cass Sunstein (født 1954), juristprofessor og vinner av Holbergprisen i 2018. Sunstein arbeidet for Obama fra 2009 til 2012.

Power tok bachelorgraden ved Yale og studerte juss ved Harvard. 

## Virke

Power arbeidet først som journalist og laget reportasjer fra blant annet Bosnia (under krigen der), Øst-Timor, Kosovo og Rwanda. Hun skrev blant annet for ''Washington Post'', *[[The Economist]]*, *[[The Atlantic]]*, ''The New Republic'', ''New York Review of Books'' og ''New Yorker Magazine''.

Den unge senatoren Obama ble oppmerksom på Power gjennom hennes bok *A Problem from Hell: America and the Age of Genocide* (2002). Hun trakk seg som valgkamprådgiver etter å ha omtalt Hillary Clinton som et «monster». I Det hvite hus var hun en sentral rådgiver for Obama innenfor nasjonal sikkerhet med særlig ansvar for *Multilateral Affairs* (multilateralt samarbeid) og menneskeretter. Hun var medlem av USAs nasjonale sikkerhetsråd fra 2009 til 2013. Hun var en sentral rådgiver for Barack Obama i forbindelse med valgkampen i 2008 og arbeidet i Obamas stab etter at han tok over som president. Under Obama fikk hun etablert en egen avdeling for å forebygge overgrep (*atrocities*) som skulle oppdage hvor det var massakrer under utvikling. Sammen med Obamas taleskriver skrev hun Obamas tale fremført ved overrekkelsen av Nobels fredspris i 2009. Obama skal invitert henne til samtaler for å bli fortalt «what ideals we have betrayed lately» (hvilke idealer vi har sviktet i det siste).

Hun var USAs FN-ambassadør fra 2013 til 2017 (under Barack Obama). Våren 2014 mente hun at russiske styrker var inne i ukrainske Donetsk-området trolig med sikte på å annektere området.

Hun var fra mai 2021 til januar 2025 leder for U.S. Agency for International Development (USAID) under president Joe Biden. Hun var svært kritisk til Donald Trumps kraftige nedtrapping av USAID og mente at autokratiske regimer frydet seg over Trumps inngrep i USAID.

Power har lenge argumentert for humanitære intervensjoner basert på ''responsibility to protect'', særlig for USAs del. Hun mente at USA burde intervenere i borgerkirgen i Syria og det var tautrekking internt i Obama-regjeringen om hva USA burde gjøre i Syria; Obama endte med å ikke intervenere militært. Det var særlig Bashar al-Assad-regimets bruk av sarin som angivelig krysset Obamas røde linje.

Hun ble tildelt Pulitzer-prisen for *A Problem from Hell: America and the Age of Genocide* (2002) blant annet om Bosnia-krigen og om Raphael Lemkin som hun mente var en oversett (*neglected*) person i internasjonal rettshistorie. Boken omfatter blant annet en beskrivelse av folkemordet på armenerne og folkemordet i Rwanda. I boken argumenterte hun for at relativt små tiltak fra verden utenfor kan stanse eller begrense omfanget av folkemord. 

I 2019 ga hun ut memorarene *The Education of an Idealist* der hun formidler at hun ble skuffet over at Obama ikke holdt sitt valgkampløfte om å slå fast at massedeportasjonen av osmanske armenere hadde vært folkemord. I 2004 ble hun ført opp på *[[Time (magasin)|Times]]* liste over de 100 mest innflytelsesrike personer i verden i kategorien «scientists & thinkers». I 2011 ga hun sammen med Derek Chollet ut *The Unquiet American* om Richard Holbrooke som døde året før; Holbrooke omtales som hennes mentor i diplomati.

## Utgivelser (utvalg)

* *A Problem from Hell: America and the Age of Genocide* (Basic Books, 2002)
* *Chasing the Flame: Sergio Vieira de Mello and the Fight to Save the World*. (Penguin Books, 2008(.
* *The Unquiet American: Richard Holbrook in the World* (co-edited with Derek Chollet, 2011). (PublicAffairs, 2011)
* *The Education of an Idealist* (memorarer, Dey Street Books, 2019)

## Referanser


## Eksterne lenker
* 
* 
*